# Township

A Sud-àfrica, els termes township i location usualment s'utilitzen per referir-se a àrees urbanes subdesenvolupades, des de finals del segle xix fins al final de l'apartheid, poblats per gent no blanca, com ara indis, africans negres i coloureds. Els townships van ser generalment construïts en les perifèries dels pobles i ciutats. El terme township també és una denominació dins del sistema legal de títols de propietat, i que no té connotacions racials.

## Història

Durant la primera meitat del segle xx, una gran majoria de la població negra vivia en grans àrees urbanes en hostels o llocs posats a disposició pels seus ocupadors i eren majoritàriament homes solters. En el període durant i posterior a la Segona Guerra Mundial les àrees urbanes de Sud-àfrica van experimentar un ràpid període d'urbanització quan la colour bar va ser anunciada a causa de la guerra. Ni els ocupadors ni el govern van construir nous llocs per a la creixent població. Això va portar a superpoblació, pobres condicions de vida i la falta d'oportunitats van portar a un increment dels nivells de criminalitat. Les altes rendes i la superpoblació van portar a l'ocupació de terres i creació de precaris assentaments.
Cap a 1950 una part substancial de la població negra urbana vivia en townships. El 1950 més de 100.000 persones vivien en els townships de l'àrea Witwatersrand, 50.000 persones a Cato Manor, Durban, i aproximadament 150.000 negres i coloured persones vivien en un township de Ciutat del Cap.
Les condicions de vida en les barraques i establiments dels assentaments en township eren dolentes però millors que altres opcions més barates com hostals barats i d'altres sense regulació de la policia sud-africana durant l'apartheid.

### Apartheid

Durant l'era de l'apartheid, la població d'origen negre va ser desplaçada des de les àrees marcades com a "només blancs" i forçada a traslladar-se a segregats townships. Es van crear tres townships separats per a cadascuna de les races no blanques -negres, coloureds i indis- per mitjà de la Population Registration Act, 1950. La legislació va permetre al govern de l'apartheid la separació a través de la Group Areas Act.
Els townships per no blancs també van ser anomenats locations o lokasies en Afrikaans, i amb freqüència s'utilitzen aquests noms als petits pobles. El terme de l'argot "kasie", una versió escurçada de la popular paraula "lokasie" també es feia servir.

### Post apartheid

La majoria dels pobles i ciutats sud-africanes tenen almenys un township vinculat. Alguns townships han experimentat un ràpid creixement des de 1994 amb el creixement d'àrees riques i de classe mitjana que van florir a prop de Soweto i Chatsworth. Malgrat els seus orígens vinculats a l'apartheid, actualment els termes township, location i informal settlement no tenen ús despectiu. No obstant l'ús polític, des de la dècada de 1950, sovint s'utilitza el terme slums de forma més pejorativa.

## Referències

* ↑ Pettman, Charles. Africanderisms; a glossary of South African colloquial words and phrases and of place and other names. Longmans, Green and Co., 1913, p. 298.
* ↑ International Encyclopedia of the Social Sciences, p. 406.
* 1 2 3 Seekings, Jeremy. «Class, Race, and Inequality in South Africa». sahistory.org.za. Yale University Press, 2005. [Consulta: 23 maig 2017].
* ↑ Huchzermeyer, M., (2011).Cities with ‘Slums’: From Informal Settlement Eradication to a Right To The City In Africa Arxivat 2012-04-25 a Wayback Machine. University of Cape Town Press, Cape Town